Na temelju čl. 17 Statuta Gradske knjižnice sveti Ivan Zelina, sukladno odredbama Zakona o fiskalnoj odgovornosti (NN 111/18 i 83/23) i Uredbe o sastavljanju i predaju izjave o fiskalnoj odgovornosti i izvještaja o primjeni fiskalnih pravila (NN 78/11, 106/12, 130/13, 19/15, 119/15 i 95/19) ravnateljica Gradske knjižnice Sveti Ivan Zelina je donijela:

**ODLUKU O OSTVARENJU I KORIŠTENJU VLASTITIH SREDSTAVA**

I

Ovom Odlukom utvrđuje se način ostvarivanja i korištenja vlastitih sredstava Gradske knjižnice Sveti Ivan Zelina (u daljnjem tekstu: Knjižnica) koje ostvaruje putem svoje redovite djelatnosti s ciljem ostvarivanja učinkovitog sustava nadzora i korištenja vlastitih sredstava, sukladno planu i programu rada.

II

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muške i ženske osobe.

III

Knjižnica ostvaruje vlastite prihode od:

* upisnina i članarina
* zakasnina
* prodaje otpisanih knjiga
* ostalih usluga (fotokopiranje, skeniranje, korištenje računala i interneta)
* kamata
* donacija

IV

Ostvareni vlastiti prihodi Knjižnice uplaćuju se na račun knjižnice, a koriste se za slijedeće namjene:

* nabava novina i časopisa
* nabava knjižnične građe
* uredski materijal
* usluge telefona i pošte
* sredstva za čišćenje i održavanje
* usluga programske podrške
* predavanja, književne večeri radionice
* ostali nespomenuti troškovi poslovanja

V

Ukoliko postoje prihodi od donacija koriste se u skladu s ugovorom o donaciji.

VI

Prihodi i rashodi iskazuju se prema izvorima utvrđenim financijskim planom Knjižnice.

VII

Ova procedura stupa na snagu osmi dan od dana donošenja i objavit će se na mrežnoj stranici Knjižnice. Stupanjem ove Procedure na snagu prestaje važiti Odluka (KLASA: 400-09/20-01/1, URBROJ: 238/30-134-01-20-15) od 18. ožujka 2020. godine)

Sveti Ivan Zelina, 15.svibnja 2024.

KLASA: 400-01/24-01/01

URBROJ: 238-30-134-01-24-05

Ravnateljica:

Valentina Strelar Dananić